|  |
| --- |
| Корпоративни комуникации |
| А1 България |
| 0882 201 219 |
| http://www.а1.bg |
| http://www.facebook.com/A1Bulgaria |

София,

12.07.2024 г.

**А1 стартира предварителните поръчки на Samsung Galaxy Watch7 и Samsung Galaxy Watch Ultra**

* *Първите 120, които закупят смарт часовник от серията, ще получат допълнителна каишка.*
* *Новите модели предлагат множество функционалности за следене на здравето и спортните постижения.*
* *Устройствата могат да бъдат закупени в брой или на изплащане с план от А1.*

Най-новата серия смарт часовници от Samsung – Samsung Galaxy Watch7 и Samsung Galaxy Watch Ultra вече могат бъдат [поръчани предварително от А1](https://www.a1.bg/galaxy-flip-fold#watches). По време на кампанията, първите 120 закупили смарт часовник от серията ще получат допълнителна каишка. Кампанията е активна до 23 юли включително.

Новите модели на Samsung се предлагат в различни разновидности и размери.

Флагманът Samsung Galaxy Watch Ultra е първият подобен модел в селекцията смарт часовници на компанията. Той притежава 1,47-инчов дисплей с покритие от сапфирен кристал за по-голяма защита от счупване и одраскване, а батерията му е с капацитет от 590 mAh, за да сте сигурни, че ще отчете постиженията ви по време на всяка тренировка. Моделът поддържа множество спортни режими, както и следене на здравни показатели като телесна температура, качество на съня и съдържание на кислород в кръвта. Устройството е оборудвано с титаниева рамка клас 4 и водоустойчивост 10ATM,които осигуряват изключителна издръжливост. Освен това Galaxy Watch Ultra продължава да работи безупречно дори при температури до 55°C, както и надморска височина до 9000 м., така че ще бъде до вас във всички предизвикателства като плуване в океана или колоездене в екстремни условия.

**Samsung Galaxy Watch Ultra** може да бъде закупен от А1 на цена от 1019,99 лева в брой или 44,98 лева на месец на лизинг с план Unlimited Ultra. Първите поръчали ще получат устройството с допълнителна каишка в сив цвят.

Седмата серия смарт часовници на технологичния гигант се предлага в два размера – Samsung Galaxy Watch7 40mm и Samsung Galaxy Watch7 44mm. Корпусите им са изработени от алуминий, а дисплеите в размери от 1,31 и 1,47 инча са защитени със стъкло от сапфирен кристал. Двата модела са с процесор Exynos W1000 и притежават батерия с капацитет от 300 mAh за по-малкия модел и 425 mAh за по-големия. Умните часовници измерват телесна температура, кръвно налягане, сърдечен пулс и много други показатели, а с над 90-те спортни режима можете да бъдете сигурни, че ще успеете да проследите спортните си постижения.

**Samsung Galaxy Watch7 40mm** може да бъде поръчан предварително от А1 на цена от 539,99 лева в брой или 23,98 лева на месец на лизинг с план Unlimited Ultra и допълнителна каишка в бледорозов цвят. **Samsung Galaxy Watch7 44mm** е достъпен за предварителни поръчки за 589,99 лева в брой или 25,98 лева на лизинг със същия план и допълнителна каишка в морскосин цвят за най-нетърпеливите клиенти.

До 23 юли включително можете да поръчате предварително новите модели смарт часовници Samsung Galaxy Watch Ultra и Watch7 с допълнителна каишка [онлайн на A1.bg](https://www.a1.bg/galaxy-flip-fold#watches).

***А1****, част от A1 Group, е водещ доставчик на дигитални услуги и телекомуникационни решения в България. Компанията предоставя мобилни и фиксирани услуги, високоскоростен интернет, интерактивна, цифрова, сателитна и мобилна телевизия, четири собствени спортни канала с марката MAX Sport, платежни услуги, ICT, cloud и IoT бизнес решения. През 2023 г. A1 България отчита приходи от 749,7 млн. евро, а сравнимата EBITDA e 303,7 млн. евро.*

***A1 Group*** *е водещ телекомуникационен доставчик в Централна и Източна Европа с повече от 29 млн. клиенти. A1 Group оперира в седем държави: Австрия, България, Беларус, Хърватия, Словения, Северна Македония и Сърбия, а приходите на Групата за 2023 година възлизат на 5,3 милиарда евро.*

*Портфолиото на A1 Group включва гласова телефония, високоскоростен интернет и мултимедийни услуги, както и решения в областта на високите технологии, преноса на данни, онлайн разплащанията и дигиталните бизнес решения. Групата разполага със стабилен акционер в лицето на América Móvil – един от най-големите телекомуникационни доставчици в света.*